Комисија за распоређивање буџетских средстава за дотације удружењима грађана Општинске управе Општине Нова Варош, на основу члана 38. Закона о удружењима ( Службени гласник РС" број 51/2009 и 99/2011), члана 8. Одлуке о буџету општине Нова Варош за 2014.годину („Сл. лист општине Нова Варош“ бр. 17/2013) и Правилника о начину и критеријумима за избор програма и пројеката која реализују удружења грађана и финансирају се из буџета општине Нова Варош број 06-7/31/2014-03, доноси Листу критеријума за рангирање предлога пројеката.

Административна провера подразумева, према јавном конкурсу дефинисано:

1. Испоштован рок за подношење предлога пројекта/програма
2. Комплетна пријава са свом пратећом документацијом у траженој форми

Приликом процене пристиглих предлога пројекта, комисија ће користити утврђене критеријуме и листе бодовања на основу којих се рангирају пријаве:

|  |  |
| --- | --- |
| **КРИТЕРИЈУМ** | **БРОЈ ПОЕНА** |
| Законитост и ефикасност коришћења средстава која се огледа у провери да ли су раније коришћена буџетска средства за финансирање активности удружења и ако јесу, да ли су испуњене уговорне обавезе | 5 |
| Усклађеност програма/пројекта са СОР Општине Нова Варош | 5 |
| Капацитет пројекта - квалитет пројектне идеје, допринос реализацији предмета јавног конкурса, побољшању квалитета живота грађана Нове Вароши и целовитом решавању одређеног проблема. Усклађеност планираних активности с циљевима и очекиваним резултатима и циљном групом  | 20 |
| Циљна група и корисници – број и величина циљне групе, директних и индиректних корисника укључних у реализацију пројекта/програма | 5 |
| Иновативност пројектне идеје | 5 |
| Разрађеност и изводљивост плана реализације програма или пројекта | 10 |
| У којој мери ће активности предвиђене пројектом имати конкретан утицај на циљне групе | 10 |
| Развојна, институционална и финансијска одрживост пројекта | 10 |
| Значај промене која се очекује након примене пројекта | 10 |
| Економска оправданост предлога буџета у односу на циљ и пројектне активности | 10 |
| Прецизно и детаљно приказан наративни буџет пројекта који објашњава усклађеност предвиђеног трошка са пројектним активностима | 5 |
| Промоција, то јест публицитет који се огледа у начину информисања циљне групе и шире јавности о програму или пројекту | 5 |
| **УКУПНО:**  | **100** |